Perustietoja – Kymenlaakson Jäte oy
Kymenlaakson kunnat perustivat yhteisen jäteyhtiön jo vuonna 1997 hoitamaan puolestaan yhdyskuntajätteiden käsittelyn. Tänään yhtiö tuottaa omistajakuntien toimeksiannosta myös muita asukkaiden tarvitsemia jätehuoltopalveluja. Yhtiö on kokonaan kuntien omistama. Yhtiö ei tavoittele osinkona jaettavaa voittoa.
Yhtiön päätoimipaikka on Valtatie 15 varrella Kouvolan Keltakankaalla, jossa sijaitsee jätteenkäsittelykeskus ja toimisto. Lisäksi yhtiöllä on yhteensä yhdeksän jäteasemaa. Yhtiö järjestää jätteenkuljetukset Iitissä, Kotkassa, Kouvolassa ja Mäntyharjulla. Lisäksi yhtiö hoitaa hyötyjätepisteverkoston Iitissä, Kotkassa, Kouvolassa, Lapinjärvellä, Mäntyharjulla ja Pyhtäällä.
Kymenlaakson Jäte Oy tuottaa palvelut yhteistyössä paikallisten yritysten kanssa. Yhtiö käyttää hieman yli puolet liikevaihdostaan erilaisten palvelujen ostamiseen yksityisiltä yrityksiltä. Yhtiön ostamien palvelujen ja investointien arvioidaan tuottavan vuosittain työtä yli 100 henkilötyövuoden verran. Vuonna 2015 yhtiö työllisti suoraan yhteensä 43 henkilöä.
Olennaiset tapahtumat 2015
Uusi nousutie kaatopaikalle valmistui.
Kymen jätelautakunta kutsui koolle jätehuollon palvelutasotyöryhmän.
Esitykset Kotkan sekä Iitin ja Kouvolan jätemaksutaksaksi 1.7.2015 alkaen.
Hyväksyttiin kumppanuussopimuksen mukaisen Parik-yhteistyön laajentaminen Keltakankaalle käytöstä poistettujen huonekalujen purkutoiminnassa.
Tuottajat alkoivat vastata pakkausjätteiden vastaanotosta 1.5.
Kymenlaakson, Lapinjärven ja Mäntyharjun jätehuoltomääräykset astuivat voimaan 1.5.
Laatu- ja ympäristöjärjestelmät sertifioitiin uudelleen, Bureau Veritas.
Haminan, Miehikkälän ja Virolahden kuntien kiinteistöjen jätteenkuljetusten kilpailutus alkoi.
Mäntyharjun kuntaurakan jätteenkuljetusten uusi urakoitsija valittiin.
Yhtiön strategia päivitettiin strategiapäivillä, johtoryhmä ja hallitus.
Käytöstä poistettujen huonekalujen purkuhalli valmistui Keltakankaalle.
Yhtiön hallitus hyväksyi yt-neuvotteluissa laaditut työpaikan pelisäännöt.
Esitykset Pyhtään, Lapinjärven, Mäntyharjun sekä Iitin ja Kouvolan ekomaksutaksaksi 1.1.2016 alkaen ja Mäntyharjun jätemaksutaksaksi 1.1.2016 alkaen.
Esitys Keltakankaan jätekeskuksen vastaanottomaksutaksaksi 1.1.2016 alkaen sekä jäteasemien yhtenäistaksaksi 1.1.2016 alkaen.
Yhtiön hallitus päätti täydentää Rinki Oy:n ekopisteverkostoa vuoden 2016 alusta alkaen.
Kymen jätelautakunta hyväksyi jätehuollon palvelutasotyöryhmän valmisteleman alueellisen palvelutason.
Euroopan komissio julkisti uuden esityksen kiertotalouspaketiksi 17.12.
Hyväksyttiin sopimukset 45 hyötyjätepisteen luovuttamisesta osaksi uutta Rinki Oy:n ekopisteverkostoa sekä sopimukset koko verkoston hoidosta ja täydentävän verkoston kuljetuksista.